projecte-aina/catalan_government_crawling huggingface dataset:
Aquest espai és exclusiu per rebre les vostres opinions sobre el funcionament de l'Agència Catalana del Consum per ajudar-nos a millorar.
[Si voleu presentar una queixa, una denúncia o una reclamació sobre una empresa, organització o institució diferents a l'ACC heu d'anar als espais del web destinats específicament a això mitjançant
Formulari de suggeriment, d'agraïment o de queixa
Descarregueu el fullet informatiu "Suggeriments, agraïments i queixes"
L'objectiu és informar i acompanyar les persones consumidores que pateixin incidències relacionades amb els serveis contractats per a les vacances.
L'ACC ha endegat aquest més de juny actuacions de control i d'inspecció en 3 àmbits: plataformes en línia de reclamació, bufets d'advocats i empreses d'assessorament legal; companyies aèries i venda de productes destinats a la prevenció de contagis.
La directora de l'Agència Catalana del Consum (ACC), Beth Abad, ha presentat avui l'estudi "Impacte de la crisi COVID-19 en els hàbits de consum a Catalunya en el post-confinament", impulsat per l'ACC i elaborat pel grup de recerca FHOM de la Universitat Rovira i Virgili, amb l'objectiu d'identificar els nous hàbits i pautes de consum que han sorgit arran de la crisi sanitària, conèixer com s'està adaptant a la nova situació el teixit empresarial i determinar les tendències actuals (confinament) i de futur (post-confinament) pel que fa al comportament dels consumidors.
Descripció: Mascareta de protecció marca MEI SHU HU, ref. KN95 Steroscopic Protective Mask PM 2.5.
Risc: La mascareta no ofereix la protecció mínima exigida pel reglament 2016/425 i UNE EN-149.
Mesures adoptades: El producte s'ha retirat del mercat.
Descripció: Mascareta de protecció marca FEK FUERKANG, tipus K95/FFP2, lot 20200315.
Risc: Els assaigs del laboratori indiquen que permet una penetració de material filtrant superior al 6%, límit fixat per norma, per la qual cosa no ofereix la protecció mínima exigida a una mascareta de tipus FFP2, segons el Reglament 2016/425 i UNE EN-149.
Mesures adoptades: El producte s'ha retirat del mercat.
L'Agència Catalana del Consum (ACC), ha impulsat l'elaboració de l'informe "Impacte de la crisi sanitària per la COVID19 en els hàbits de consum de la població catalana", que analitza, per mitja d'enquesta d'opinió, les afectacions principals que han patit les persones consumidores com a conseqüència de la pandèmia, identifica quin ha estat el seu comportament durant el confinament i analitza els possibles canvis i tendències de futur en el consum.
La majoria de les consultes ateses per l'Agència Catalana del Consum (ACC) des de la declaració de l'estat d'alarma, estan relacionades amb transports, principalment per la cancel·lació de vols.
El Consell Català de la Producció Agrària Ecològica (CCPAE) endega una campanya audiovisual per promoure els principis de la producció ecològica, els controls que es realitzen i l'etiquetatge dels aliments bio.
Sota el lema 'Ecològicament', la campanya va dirigida al sector agroalimentari i a les persones consumidores.
El projecte consta d'un espot i de sis càpsules audiovisuals d'entre dos i quatre minuts que expliquen els principis i les normes de l'agricultura i la ramaderia ecològiques, les etapes de transformació i de comercialització a minoristes, a més de difondre el sistema de control i certificació i els requisits per a l'etiquetatge dels aliments bio.
Els vídeos s'aniran difonent a través dels canals de comunicació de l'entitat de control i certificació: web ( http://www.ccpae.org/ ), Youtube ( https://www.youtube.com/ccpae ), Facebook ( https://www.facebook.com/ccpae ), Twitter ( https://twitter.com/CCPAE ) Instagram ( http://instagram.com/ccpae ), canals de missatgeria i butlletí de notícies.
L'Agència Catalana del Consum i l'etiquetatge alimentari
Des de l'Agència Catalana de Consum col·laborem amb el CCPAE en la difusió d'aquests vídeos, entre d'altres, per aquests dos motius:
Cal tenir en compte que a més de la informació referida estrictament als productes ecològics, l'etiqueta dels productes ha d'incloure altres informacions obligatòries.
Podeu consultar quines són, a les nostres recomanacions d'etiquetatge d'aliments
L'ACC presideix des del 2012 aquesta xarxa que promou el consum responsable
Sessió plenària de la Taula de Diàleg pels Trastorns de la Conducta Alimentària
Els consell comarcal assumeix les competències d'atenció a les persones consumidores i de gestió de les reclamacions
Consells per gaudir de les revetlles sense riscos
Descripció: Mascareta de protecció marca INUAN, tipus KN95, ref. 200301.
Risc: Els assaigs del laboratori indiquen que permet una penetració de material filtrant superior al 6%, límit fixat per norma, per la qual cosa no ofereix la protecció mínima exigida a una mascareta de tipus FFP2, segons el reglament 2016/425 i UNE EN-149.
Segons un informe que ha presentat recentment el Consell de l'Audiovisual de Catalunya (CAC), infants i adolescents estan fortament exposats a la publicitat de joc i d'apostes, tant en els mitjans de comunicació tradicionals com a Internet.
La inspecció de consum està analitzant les pràctiques que recullen els informes del CAC pel que fa a la publicitat encoberta, per valorar la possibilitat de dur a terme actuacions disciplinàries en el context normatiu actual.
La nova col·lecció de fullets de l'Agència Catalana del Consum sobre drets bàsics de les persones consumidores, tracta temes actuals com el consum responsable o les compres per internet
El procés de consulta per recollir la opinió de la ciutadania, les organitzacions i les associacions finalitza el 28 de febrer
La directora de l'Agència Catalana del Consum (ACC), Beth Abad, ha presentat avui la "Guia per a famílies de persones afectades per un TCA", elaborada per experts i professionals de la salut.
Amb la presentació d'aquesta guia, i després de vuit anys, l'ACC passa el relleu a l'Agència de Salut Pública de Catalunya en el lideratge de la Taula de Diàleg per a la Prevenció dels TCA
L'objectiu és millorar la protecció de les persones consumidores en les vendes per mitjà de màquines automàtiques
L'Agència Catalana del Consum impulsa la signatura d'un codi de bones pràctiques per part de les plataformes digitals
Aquest curs està adreçat al personal tècnic que té encomanades tasques d'informació i orientació a les persones consumidores i usuàries en organismes públics de consum i en les organitzacions...
Habitualment, la formalització d'una hipoteca comporta certes despeses com ara les del notari, les del Registre de la Propietat o l'Impost d'Actes Jurídics Documentats.
Ara bé, alguns contractes de préstec hipotecari imposen dins les condicions generals, de forma unilateral, l'obligació d'assumir aquestes despeses per part del consumidor.
No obstant això, la Sentència 705/2015 del Tribunal Suprem, de data 23.12.2015, va declarar abusiva, i per tant nul·la, la clàusula que imposa aquesta obligació en una hipoteca i obliga l'entitat financera a retornar l'import que va cobrar al consumidor pels conceptes de constitució d'hipoteca.
Per tant, per poder reclamar la devolució de les despeses esmentades, el primer que heu de fer és revisar l'escriptura de la vostra hipoteca per comprovar si hi teniu aquesta clàusula o una de similar:
"Són de compte exclusiu de la part prestatària tots els tributs, comissions i despeses ocasionats per la preparació, formalització, esmena, tramitació d'escriptures, modificació (...) i execució d'aquest contracte, i pels pagaments i reintegraments derivats del mateix, així com per la constitució, conservació i cancel·lació de la seva garantia, essent igualment al seu càrrec les primes i altres despeses corresponents a l'assegurança de danys (...)".
Si hi constateu l'existència d'una clàusula com aquesta, us recomanem que seguiu les passes següents:
Adreceu-vos al Servei d'Atenció al Client (SAC) o al Defensor del Client (DEC) de l'entitat de crèdit on vau contractar el préstec hipotecari i reclameu la devolució de l'import de les despeses de formalització de la hipoteca (feu-ho de manera que en tingueu constància: mitjançant una carta certificada o un burofax amb justificant de recepció o amb la constància del segell de l'entitat, o per via electrònica amb la constància d'un número de reclamació de l'entitat).
- La carta de pagament de l'Impost d'Actes Jurídics Documentats.
Si no us responen en el termini d'1 mes, o bé la resposta no és satisfactòria, podeu adreçar-vos, si ho desitgeu, abans d'acudir a la via judicial, a la Agència de l'Habitatge de Catalunya (Ofideute).
Aquest organisme provarà de resoldre la vostra reclamació mitjançant la mediació (procediment voluntari).
En el cas que l'empresa no accepti aquesta mediació o aquest procediment finalitzi sense acord entre les parts, podeu acudir a la via judicial.
Assessoreu-vos en el Servei d'Orientació Jurídica, un servei públic i gratuït d'atenció personalitzada, subvencionat pel Departament de Justícia de la Generalitat de Catalunya (a Barcelona, podeu adreçar-vos al SOJ Hipoteques del carrer Mallorca, número 283, creat en col·laboració amb l'Il·lustre Col·legi d'Advocats de Barcelona (sol·liciteu cita prèvia en el telèfon 93 496 18 80).
El Consell Executiu ha aprovat el Decret que modifica l'anterior regulació del procediment de mediació de les relacions de consum a Catalunya, per adequar-se a la regulació europea.
L'Agència Catalana del Consum (ACC), acreditarà les entitats i els organismes que realitzen mediacions de consum, per tal que puguin ser incorporats a la llista única de la Comissió Europea.
La responsabilitat, el primer ingredient del consum
Aquest curs està adreçat al personal tècnic que té encomanades tasques d'informació i orientació a les persones consumidores i usuàries en organismes públics de consum i en les organitzacions...
Us informem que hem obert el període d'inscripció de la 28a edició del Curs d'Assistents Tècnics en Consum, organitzat per l'Agència Catalana del Consum.
La durada del curs és del 9 de gener fins al 10 de juliol de 2018 i es compon de tres mòduls (vegeu el programa adjunt).
Aquest curs està adreçat al personal tècnic que té encomanades tasques d'informació i orientació a les persones consumidores i usuàries en organismes públics de consum i en les organitzacions de persones consumidores i altres professionals, en funció de la seva experiència o del lloc de treball que ocupen.
En aquest cas, caldrà presentar un currículum.
Tota la informació relativa a la quantia de matriculació que dóna dret a la inscripció i l'admissió, el termini, la forma i les exempcions del pagament estan explicitades al programa esmentat.
No podran començar el curs les persones que estiguin pendents del pagament fins que l'hagin fet efectiu.
Dates: 9 de gener fins al 10 de juliol de 2018
Lloc: Sala 01 de la seu de l'Agència Catalana del Consum del carrer de Pamplona, 113, de Barcelona
Certificat: D'assistència i aprofitament
Període d'inscripció: Fins al 18 de desembre de 2017
Notificació admissions: A partir del 19 de desembre de 2017
Es tracta d'una joguina que consta d'una pasta per modelar –anomenada slime –, dos ulls de plàstic i un imant amb forma de dau.
L'imant és una peça petita amb un índex de flux magnètic molt superior al permès i amb una gran força d'adherència, la qual cosa pot comportar un risc de perforació intestinal en cas d'ingestió accidental.
El producte s'ha retirat del mercat.
Descripció: Dessuadora infantil "Barcelona University" de la marca TU, amb caputxa i cordó ajustable a la zona del coll.
Risc: Segons la norma, les peces de roba infantils no han de portar cordes ajustables o cordons funcionals a la zona del cap, del coll o a la part superior del pit, ja que existeix risc d'asfíxia.
Mesures adoptades: El producte s'ha retirat del mercat i posteriorment s'ha modificat.
En relació amb la fallida de la companyia aèria Air Berlin, el tribunal alemany de Charlottenburg ha designat un administrador judicial per al procediment d'insolvència:
Recomanacions sobre el procediment d'insolvència:
- Si esteu pendents de rebre un reembossament o una indemnització com a conseqüència d'una cancel·lació o un retard, o bé si heu patit alguna incidència amb l'equipatge, l'administrador us contactarà directament, no li envieu cap reclamació.
- L'administrador s'ha compromès a contactar per correu totes les persones afectades abans que finalitzi l'any.
La carta anirà acompanyada d'un formulari de reclamació personalitzat amb les instruccions corresponents.
- Si no rebeu aquesta carta, podeu enviar la vostra reclamació a l'administrador a través del web d'Air Berlin fins a l'1 de febrer.
- Recordeu que les possibilitats de recuperar els diners són baixes, atès que com a persones consumidores ocupeu el darrer lloc en la llista de creditors.
Recomanacions per omplir el formulari:
- Feu una descripció de la vostra reclamació.
- Especifiqueu l'import de la vostra petició.
- No oblideu afegir les vostres dades de contacte.
- Adjunteu-hi una còpia dels justificants.
- Esmenteu el número de referència de la reclamació enviada a Air Berlin, en cas que en tingueu.
- Conserveu una còpia de tots els documents relacionats amb la reclamació.
- Si no podeu cancel·lar els bitllets de forma gratuïta (excepte les tarifes reemborsables), només us retornaran les taxes d'aeroport.
- Feu arribar la vostra reclamació a través del formulari de contacte de la companyia perquè el liquidador ho pugui tenir en compte quan sigui oportú.
- Pel que fa a les reserves fetes des de les agències de viatges, en cas de cancel·lació de vol per Air Berlin, l'agència no és responsable, la sol·licitud de reemborsament ha d'adreçar-se a la companyia aèria.
En cas de contractació de viatge combinat (vol Air Berlin + hotel p.e.) amb una agència de viatges francesa, aquesta serà responsable de la prestació dels serveis, és l'única interlocutora en cas d'incident del vol o del viatge, i si Air Berlin anul·lés el vol, l'agència de viatges francesa hauria d'organitzar un transport alternatiu amb un altre transportista.
Si teníeu contractats tractaments dentals en les clíniques iDental de Barcelona, Girona i Tarragona, tancades sense avís previ, i heu pagat la totalitat o una part de l'import del servei sense que us l'hagin prestat completament, recopileu tota la documentació de què disposeu (publicitat, pressupost, contractes, factures...) i presenteu una denúncia als Mossos d'Esquadra.
L'Agència Catalana del Consum té coneixement que l'Agència Tributària està enviant una carta als afectats d'iDental referent a un requeriment d'embargament, ja que la societat iDental té deutes amb l'Agència Tributària, carta que s'acompanya amb un model de contestació.
Per tant, els afectats d'iDental han de contestar el requeriment i informar a l'Agència Tributària que no deuen res i no efectuaran cap ingrés o pagament en reconeixement de deute a l'empresa iDental, atès que no s'ha executat el contracte subscrit en els termes estipulats en el mateix i per tant s'ha incomplert aquest contracte, reservant-se aquesta part afectada per l'esmentat incompliment les accions que conforme a Dret corresponen.
L'escrit han de portar-lo al registre de l'Agència Tributària de la localitat des d'on s'ha enviat el requeriment.
És important contestar el requeriment.
Si us han anul·lat el viatge que teníeu contractat amb l'agència Wairtravel S.L. i no us han tornat els diners, cal que:
- Recopileu la documentació de què disposeu (contracte, factures, pressupost, publicitat...) i presenteu una denúncia als Mossos d'Esquadra, per presumpta estafa.
- Reclameu a l'asseguradora AXA, per escrit, els danys i perjudicis ocasionats (heu de tenir la pòlissa).
Si no obteniu una resposta satisfactòria d'AXA en el termini màxim d'un mes, podeu reclamar en el servei públic de consum del vostre municipi: Trobeu la vostra oficina de consum.
A partir del 12 d'octubre, s'afegeix un nou etiquetatge obligatori en els assortidors de les benzineres i en tots els vehicles nous –els fabricants no recomanen posar-lo en els vehicles antics–, que pretén homogeneïtzar la identificació dels diversos tipus de combustible dins de la Unió Europea.
Cal recordar que aquestes etiquetes noves no substitueixen ni modifiquen la informació que es facilita actualment en les estacions de servei, sinó que es tracta d'una eina visual complementària.
L'objectiu és que les persones usuàries puguin identificar de manera senzilla i clara el tipus de combustible adequat, ja que només hauran d'assegurar-se que l'etiqueta de l'assortidor coincideixi amb la del seu vehicle.
Segons la directiva europea, les noves etiquetes han de figurar en tres llocs: en la tapa del dipòsit dels vehicles nous –només aquells que es comercialitzin per primera vegada i els que es matriculin a partir del 12 d'octubre–; en els assortidors i en les pistoles de les benzineres; i en els concessionaris, que hauran de mostrar aquest etiquetatge ens els models que exposin.
Les etiquetes tenen una forma diferent en funció del tipus de combustible –la gasolina es representa amb un cercle, el dièsel amb un quadrat i els combustibles gasosos amb un rombe–, i contenen informació sobre el contingut màxim de bio-combustible que es recomana usar en cada vehicle que disposi d'etiqueta:
Les etiquetes més habituals seran la E10 (dins d'un cercle) per a la benzina 95 i 98, i la B7 (dins d'un quadrat) per al dièsel.
Per a més informació, podeu consultar el fullet que han elaborat les associacions automobilístiques, els fabricants de vehicles i els subministradors de combustible europeus: Guía sobre etiquetado de combustibles – vehículos de carretera.
L'Agència Catalana del Consum impulsa la signatura d'un codi de bones pràctiques per part de les plataformes digitals
El Govern ha aprovat l'informe elaborat per la Comissió Interdepartamental per al Desenvolupament de l'Economia Col·laborativa, el primer pas per abordar l'encaix de l'economia col·laborativa i de les plataformes a Catalunya i aprofitar-ne tot el potencial.
L'objectiu és assolir un marc estable per al desenvolupament d'aquest sector econòmic emergent i, al mateix temps, garantir una competència lleial i el respecte als drets dels consumidors i dels treballadors.
Així, s'acorda una revisió de totes les normatives sectorials per adaptar-les al nou entorn, i s'avancen mesures per a aquells àmbits en què aquestes noves modalitats de prestació de serveis tenen un impacte més rellevant: el de l'habitatge i el turisme i el del transport i la mobilitat.
També es promou l'aprovació d'un codi de bones pràctiques i la signatura d'acords de col·laboració amb les plataformes que connecten l'oferta i la demanda.
L'Agència Catalana del Consum, que ha liderat l'elaboració d'aquest codi que estableix pautes de bon comportament tant per als webs d'intercanvi com per als seus usuaris, impulsarà que el signin les plataformes digitals més representatives que actuen en el territori català.
El codi proposa un conjunt de compromisos estructurats en 11 eixos, entre els quals destaquen la resolució alternativa de litigis mitjançant la mediació, la millora de la informació que s'ofereix a les persones consumidores –especialment perquè puguin diferenciar si l'oferta és d'un particular o d'un professional– i la col·laboració amb les administracions públiques de Catalunya per establir un diàleg fluid que permeti signar acords en el marc de la recaptació tributària i la cessió de dades.
La Generalitat, a través del departament d'Empresa i Coneixement, ha recorregut avui davant del Jutjat Contenciós Administratiu núm. 2 de Barcelona la sentència que declara nul el Protocol per a l'aplicació de la Llei 24/2015, de mesures urgents per afrontar l'emergència habitacional i la pobresa energètica.
L'anul·lació d'aquest protocol no ha afectat la lluita contra la pobresa energètica, ja que en aquest àmbit la Llei 24/2015 és d'aplicació directa i no requereix de desenvolupament reglamentari posterior.
El recurs es fonamenta en el fet que el protocol és una guia que facilita als serveis socials i d'intervenció la interpretació de la normativa aplicable per tal de desplegar els mecanismes de protecció necessaris per als consumidors vulnerables, i no una disposició de caràcter general, tal i com entén la sentència.
Per això, el recurs aclareix que tots els elements que la sentència identifica com a indicadors del caràcter normatiu del Protocol són només prescripcions de la llei 24/2015 que el Protocol es limita a reproduir.
L'al·legació de la Generalitat també recorda que ni la Llei 24/2015 ni el Protocol vulneren la distribució competencial en matèria d'energia, ja que la Llei no imposa cap prohibició a les companyies subministradores, sinó que estableix que quan l'empresa subministradora hagi de fer un tall de subministrament ha de sol·licitar prèviament un informe als serveis socials municipals per determinar si la persona o unitat familiar es troba en una de les situacions de risc d'exclusió residencial determinades per la mateixa Llei.
En aquest mateix sentit, la Generalitat puntualitza que del Protocol no se'n deriven sancions ni cap empresa ha estat objecte d'expedients sancionadors en base al Protocol.
Finalment, el recurs considera que, com que el Protocol no és una disposició de caràcter general, no es pot considerar que no ha estat aprovat per l'òrgan competent ni que no ha seguit el procediment legalment establert, tal com també estima inicialment la sentència.
La Generalitat, doncs, manté actiu tots els mecanismes de lluita contra la pobresa energètica.
A la vigència de la Llei 24/2015 cal afegir-hi el contracte programa amb els ens locals a través del qual es destina 10 milions d'euros a una línia a ajudes per pagar despeses de subministraments de famílies en risc; la inspecció del compliment de la Llei per part de les empreses subministradores; la investigació de les interrupcions indegudes del subministrament per part de les empreses, o la informació i difusió dels drets de les persones consumidores en situació de vulnerabilitat, entre d'altres.
L'acord de retirada del Regne Unit de la Unió Europea estableix un període de transició fins al 31 de desembre de 2020, durant el qual se segueix aplicant la normativa europea de protecció de les persones consumidores a les relaciones entre consumidors europeus i empreses britàniques.
Durant el 2019, l'Agència Catalana del Consum va resoldre el 52% de les mediacions amb un acord entre les parts
El procés de consulta per recollir la opinió de la ciutadania, les organitzacions i les associacions finalitza el 28 de febrer
El passat mes de desembre, el Consell Executiu va aprovar el Decret 261/019 que modifica la regulació anterior del procediment de mediació en les relacions de consum a Catalunya, amb l'objectiu d'adequar-lo a la regulació europea.
El nou decret, entre d'altres aspectes, estableix les competències i els coneixements que han de tenir les persones mediadores en matèria de consum, per tal d'unificar els criteris dels procediments de mediació que es fan arreu del territori català, amb independència de l'organisme públic o privat que els realitzi.
Per tant, la Generalitat ha obert la consulta pública prèvia relativa a la proposta d'Ordre per la qual s'estableix el procediment per convalidar la formació de les persones mediadores de consum.
Aquest procés de consulta per recollir les propostes i les aportacions de la ciutadania restarà obert del 14 al 28 de febrer del 2020.